પ્લાસ્ટિક અને પીવીસીમાંથી બનાવેલી વિનાઇલ ટાઇલ્સ આજના સમયમાં એક સૌથી સારો સ્મૂધ ટેક્સ્ચર અને ફ્લેક્સિબિલિટી આપનારો ફ્લોરિંગ ઑપ્શન છે. આ ટાઇલ્સ એટલી ફ્લેક્સિબલ હોય છે કે એને મરજી પ્રમાણે સ્ટાઇલ, કલર અને ડિઝાઇન આપી શકાય છે. વિનાઇલ ફ્લોરિંગને ડિઝાઇન કરીને સિરૅમિક કે વુડન ટાઇલ્સનો પણ લુક આપી શકાય છે. આ ટાઇલ્સ પર ચાલવાથી અવાજ નથી આવતો અને પગ માટે કમ્ફર્ટેબલ છે તેમ જ પસંદગીના કલર્સ, ટેક્સ્ચર અને શેપ પ્રમાણે તૈયાર કરાવી શકાય છે. જ્યાં ટકાઉ ફ્લોરિંગની જરૂર હોય એવા રૂમમાં આ ટાઇલ્સ લગાવી શકાય.